Ukrainan 128. vuoristoprikaati

128. erillinen Transkarpatian vuoristohyökkäysprikaati (), epäviralliselta nimeltään ”Transkarpatian legioona”, on Ukrainan maavoimien yhtymä.Latest history – 128 separate mountain assault brigade  128brigade. Arkistoitu Viitattu 27.4.2023.
pienoiskuva|350px|Yksikön vuoteen 2013 asti käyttämä lippu, jossa teksti: ”128. erillinen kaartin Mekanisoidun Turkestan-Transkarpatian Kaksinkertaisen Punalipun Prikaati”.

 Neuvostoliiton 83. vuoristodivisioona 
Neuvostoliiton puna-armeija perusti 12. heinäkuuta 1922 Poltoratskissa (nyk. Ašgabat, Turkmenistan) 1. turkestanilaisen divisioonan,Mukatševossa juhlittiin Ukrainan maavoimien 13. armeijan 128. kaartin erillisen mekanisoidun prikaatin perustamisen 85. vuosipäivää. 13.7.2007. Ukrainan puolustusministeriö.  joka nimettiin 83. vuoristodivisioonaksi vuonna 1935. Saksan hyökätessä Neuvostoliittoon se kuului Neuvostoliiton LVIII armeijakuntaan Keski-Aasian sotilaspiirissä. Tammikuussa 1942 divisioona osallistui Iranissa operaatio Countenanceen, jossa Neuvostoliiton ja Yhdistyneen kuningaskunnan joukot miehittivät Iranin.

 128. kaartin divisioona 
Tammikuusta 1943 divisioona taisteli lähellä Krasnodaria 56. armeijan osana. Vapautettuaan Kubanin ja Tamanin niemimaan divisioonalle myönnettiin lokakuun vallankumouksen muistopäivänä 1943 kaartin arvonimi ja nimeksi tuli ”128. kaartin vuoristokivääri Turkestan-divisioona”. Divisioona osallistui Krimin vapautukseen, mistä sille myönnettiin 24. huhtikuuta 1944 Punalipun kunniamerkki. Elokuussa 1944 divisioona osallistui taisteluihin Karpaateilla ja Taka-Karpatian valtaukseen ja ylitti 12. lokakuuta 1944 rajan Tšekkoslovakiaan. Se vapautti muun muassa Ostravan ja Olomoucin.

 128. kaartin moottoroitu kivääridivisioona 
Sodan jälkeen divisioona kuului 38. armeijaan sijoitettuna Mukatševoon. Loka-marraskuussa 1956 se osallistui Unkarin kansannousun kukistamiseen. Divisioona otti valvontaansa Debrecenin, Szolnokin ja Jászberényn ja osallistui rynnäkköön Budapestiin. Joulukuussa 1956 divisioona nimettiin 128. kaartin moottoroiduksi kivääridivisioonaksi sen ollessa sijoitettu Esztergomiin. Yksikkö vedettiin takaisin Mukatševoon kesällä 1958. Vuonna 1968 se otti osaa Varsovan liiton joukkojen Tšekkoslovakian miehitykseen, operaatio Tonavaan.

Divisioona nimettiin 1976 Neuvostoliiton marsalkka A. A. Gretškon mukaan. Sille myönnettiin 8. toukokuuta 1985 toinen Punalipun kunniamerkki 40. voitonpäivän kunniaksi.

 Ukrainan maavoimiin 
Ukraina otti 1992 yksikön haltuunsa. Toukokuussa 2000 Ukrainan presidentti antoi divisioonalle kunnianimen ”Takakarpatialainen”. Kesällä 2004 divisioona supistettiin prikaatiksi.

Prikaati osallistui 2014–2015 Itä-Ukrainan sotaan ja Debaltseven taisteluun.

Marraskuussa 2015 nimi ”128. erillinen kaartin jalkaväen Turkestan-Transkarpatian kaksinkertaisen punalipun vuoristoprikaati” vaihtui muotoon ”128. erillinen kaartin jalkaväen Transkarpatian vuoristoprikaati”.Poroshenko, P. & Lozhkin, B.: Ukrainan presidentin asetus N:o 646/2015 18.11.2015. . Sana kaarti poistettiin Ukrainan sotilasyksiköiden nimistä elokuun 2016 asetuksella.Poroshenko, P.: Ukrainan presidentin asetus N:o 344/2016 22.8.2016. 

Prikaati taisteli Luhanskin alueella Venäjän hyökätessä Ukrainaan ja Kreminnassa huhtikuussa 2022.Ukrainian army forces enemy to retreat from Kreminna in Luhansk region 7.4.2022. Ukrinform.
Lokakuussa 2023 prikaati puolusti Avdiivkaa.https://www.theguardian.com/world/2023/oct/15/russia-avdiivka-offensive-failing-top-ukrainian-officer-donetsk 

3. marraskuuta 2023 virallisten tietojen mukaan 19 prikaatin sotilasta kuoli ohjusiskussa juhlatilaisuuteen Zaritšnen kylässä Zaporižžjan alueella. Tapahtumassa piti juhlia Tykistön ja ohjusjoukkojen päivää ja palkita mitalein sotilaita. Joukot odottivat yli 40 minuuttia myöhässä ollutta prikaatin komentajaa Dmytro Lysyukia, joka poistettiin tehtävästään tutkinnan ajaksi.https://news.yahoo.com/19-128th-brigade-soldiers-died-155400562.html https://www.kyivpost.com/post/23776 https://www.washingtonpost.com/world/2023/11/09/medal-ceremony-missile-strike-ukraine/ 

Lähteet

128. vuoristoprikaati
Luokka:Operaatio Tonava